Предавање „Пут и развој каријере инжењера информатике и рачунарства“

У понедељак 20. маја 2019. год. у 14 часова у aмфитеатру Факултета техничких наука
биће одржано предавање под називом:

„Пут и развој каријере инжењера информатике и рачунарства“.

Пут младог инжењера почиње још за време студентских дана и има само један правац, константно учење и напредовање. Формално образовање и неформална обука су део ове узбудљиве професије. Развој знања и вештина
је неминован, у правцу развоја способности рада у групи или у правцу самосталности и предузимљивости.
Наставник у школи, програмер у великој фирми или научник у институту, информатичар данашњице се среће са јединственим изазовима. Они јесу
специфични за данашње време али се из примера једне инжењерске каријере може видети да су у ствари изазови универзални и увек присутни. Задатак
инжењера је да им иде у сусрет и ради оно што најбоље уме, решава их.

Предавање ће одржати Драган Сатарић, дипломирани инжењер електротехнике, који је дипломирао на Електротехничком факултету у Београду рачунарску
технику и информатику а професионална искуства стицао у научних организацијама али и фирмама разних величина. Био је професор у школи
али и предузетник, пројектовао хардверска решења али и корпоративни софтвер, а сада ради на позицији аналитичара у Министарству просвете, науке и
технолошког развоја за област електронике, телекомуникација и информационих технологија, такође је и контакт особа за
пројекте Хоризон2020 Европске Уније.